stanford-oval/wikipedia huggingface dataset:
הודאת בעל דין
הערות שוליים

1 2  תלמוד בבלי, מסכת קידושין, דף ס"ה, עמוד ב'.
↑  תלמוד בבלי, מסכת סנהדרין, דף כ"ט
↑  ספר שמות, פרק כ"ב, פסוק ח'
↑  פירוש רש"י על תלמוד בבלי, מסכת קידושין, דף ס"ה, עמוד ב'
↑  תשב"ץ, חלק א', סימן ע"ו
↑  מהר"י בן לב, חלק א', סימן י"ט
↑  קצות החושן, עמ' סימן ל"ד ס"ק ד, ועוד הרבה אחרונים.
↑  קצות החושן, ל"ד, ד'
↑  יהודה כהנא הלר, תרומת הכרי, חושן משפט, סימן א'
↑  חידושי רבי נחום (מסכת בבא מציעא), עמ' אות צ'
↑  שולחן ערוך, חושן משפט, סימן פ"א, סעיף י"ד
↑  שולחן ערוך, חושן משפט, סימן פ"א, סעיף א'
↑  שולחן ערוך, חושן משפט, סימן פ"א, סעיף ג'
↑  תלמוד בבלי, מסכת סנהדרין, דף כ"ט
↑  חידושי הרשב"א, חידושי הר"ן., עמ' מסכת בבא מציעא דף ג' עמוד ב'
↑  יד החזקה, הלכות טוען ונטען, עמ' פרק ז' הלכה ז'
↑  תלמוד בבלי, מסכת בבא קמא, דף ל"ה, עמוד ב'. בטעם הדבר עיינו בגרסאות הקודמות של הערך טענו חיטין והודה לו בשעורין
↑  ראו שולחן ערוך, חושן משפט, סימן פ"א, סעיף ו'
יצחק ברזאני

| --- | --- |
הרב יצחק ברזאני
הרב יצחק ברזאני
 לידה:  1892 ה'תרנ"ב צפייה שבכורדיסטן
 פטירה:  1980 (בגיל 88 בערך) ה'תש"ם
 מדינה:  ישראל 
 מקום פעילות:  ארביל בכורדיסטן והמושב עין העמק
 תקופת הפעילות:  ?–1980 
 רבותיו:  סלימון ברזאני
 תלמידיו:  אליהו בן זכריה, משה בן מרדכי, נורי בן נחום, שבתאי בן חיים
 
הרב יצחק ברזאני (1892–1980) היה רב ואב בית הדין של הקהילה היהודית ארביל בכורדיסטן, ורב המושב עין העמק.
ביוגרפיה

נולד לרב יעקב ברזאני בכפר צפייה שבכורדיסטן. הרב יצחק הוא דור 22 לשושלת רבנית, נצר למשפחת ברזאני שהעמידה רבנים ושוחטים בקרב יהודי כורדיסטן במשך מאות שנים. הוסמך לרב, שוחט ובודק בשנת 1910 (ה'תר"ע) על ידי אביו ודודו. בשנת 1924 (ה'תרפ"ד) הוסמך גם בבגדאד, ושימש כרב הקהילה של עקרא. לאחר מכן שימש כרב העיר כוי סנג׳ק, ולבסוף כרבה הראשי של ארביל וכאב בית דין הרבני לאחר עזיבתו של הרב יצחק נח. במסגרת תפקידיו השונים הסמיך בעצמו רבנים רבים.
נודע כתומך נלהב של התנועה הציונית, ובשנת 1935 (ה'תרצ"ה) הגיע לישראל כאורח הקונגרס הציוני, ונכח בלווייתו של הרב אברהם יצחק הכהן קוק. בשנת 1951 (ה'תשי"א) עלה לישראל סופית והצטרף למשפחתו שהתגוררה במושב עין העמק, שם שימש כרב המושב וחבל מגידו, עד פטירתו בשנת 1980 (י"ח חשון ה'תש"ם). נקבר בבית העלמין של המושב .
כך תואר הרב יצחק ברזאני ובן דודו הרב יצחק נח בידי אחד מבני משפחתם:
כולנו אנחנו ואבותינו ואבות אבותינו כל תפילותינו ומאויינו וכיסופינו וגעגועינו היו שהקב"ה יזכנו לעלות ארצה לבנות ולהבנות בה ולחונן את עפרה. הרבנים והשו"ב בחו"ל עשו מאמצים עילאיים וסיכנו את נפשם להגיע לכל כפר נידח גם אם הייתה שם משפחה אחת יהודית, בכד להאכילם בשר כשר. וזה היה התפקיד החשוב והנעלה מכל. ובזכות זה ב"ה זכינו ה' להגיע לארץ ישראל. שני הרבנים הנ"ל היו מגדולי רבני יהדות כודיסתן העיראקית והעמידו עשרות ומאות תלמידים. חלקם הוסמכו לרבנים ושוב"ים וחלק גדול היו תלמידי חכמים, חסידים ולומדי תורה, נחבאים אל הכלים. וכולם – הם ותלמידיהם ותלמידי תלמידיהם עלו לא"י מתוך ציונות ואהבת הארץ. וגם אם בשנים הראשונות סבלנו הרבה מחסור ועוני. קבלנו את הכל בשמחה וששון ומייחלים לחסדיו של הקב"ה שיגאלנו גאולת עולם וישלח לנו את משיח צדקנו ויבנה לנו את בית מקדשנו ותפארתנו בב"א.
הרבנים הנ"ל הם ובניהם ותלמדיהם ולתלמידי תלמידיהם כולם יחד היו ששים ושמחים ביום חג העצמאות, ה' באייר, של מדינת ישראל. קראו הלל ועשו משתה ושמחה ויום טוב.
היו מברכים את מדינת ישראל ואת מנהיגיה וצבאה וחייליה בפתיחת ארון הקודש והוצאת ספר תורה. וב"ה שגם אנחנו עושים כמותם וממשיכים את דרכם בקודש.
כמה מכתביו נמסרו ליוסף יואל ריבלין ונמצאים כיום בספרייה הלאומית.
בנו יואל היה בכיר במוסד. אחיו הוא המקובל הרב אברהם ברזאני, בן אחיו הוא עולה הגרדום משה ברזני.
נכדו הוא שלמה ארבלי.
הנהגותיו

בכורדיסטן עסק במקצועות הרבנות השונים, ובישראל סירב לשמש כדיין. פסיקתו הונהגה לפי הרב יוסף חיים, נהג לשמר את מנהגיהם של יהודי כורדיסטן, ועסק בקבלה.
מתלמידיו

הרב אליהו בן זכריה - רב המושב מיטב שבחבל תענך
הרב משה בן מרדכי - הרב של טירת כרמל
הרב נורי בן נחום - רב אזורי תענכים והסביבה
הרב שבתאי בן חיים - רב המושב מנוחה ומועצה אזורית לכיש
לקריאה נוספת

הרב משה הלל, תולדות יצחק - תולדות חייהם של הרב יצחק נח והרב יצחק ברזאני, 1994.
מרדכי יונה, אנציקלופדיה של יהודי כורדיסתאן, כרך ב, ירושלים תשס"ג, עמ' 163.
שלו שבתאי, השבח לאל, קורות חייו ופועלו של הרב שבתאי בן חיים, הוצאת עטרת, שנת ה'תשע"ב, עמ' 43.
הערות שוליים

↑  נערך טקס קריאת רחוב ע"ש הרב יצחק ברזאני ז"ל, באתר עיריית אשקלון
רביד

ערך זה עוסק בקיבוץ בישראל. אם התכוונתם למשמעות אחרת, ראו .
| --- | --- |
צילום אוויר של קיבוץ רביד על רקע הר ארבל
מדינה: ישראל ישראל
מחוז: הצפון
מועצה אזורית: עמק הירדן
גובה ממוצע: ‎165 מטר
תאריך ייסוד: 1981
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 127 תושבים
    - מתוכם, תושבי ישראל: 127 תושבי ישראל
 מפת מיקום  מפה דינמית   (למפת הגליל העליון מוגדלת) רביד(למפת הגליל העליון רגילה) רביד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רביד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רביד32°51′03″N 35°27′52″E﻿ / ﻿32.8508819900825°N 35.4643473258251°E﻿ / 32.8508819900825; 35.4643473258251  heמפת היישובים של מועצה אזורית עמק הירדן באדום - רביד בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

רָבִיד הוא קיבוץ בגליל התחתון, הממוקם 6 ק"מ ממזרח ליישוב מסד, לצד הכביש בין מחלף גולני וצומת נחל עמוד (צומת קדרים). נקרא על שם הנחל הנשקף ממנו, ואדי אל-רַבַּדֿיַה (נחל צלמון). שייך למועצה אזורית עמק הירדן, בה הוא מהווה כיישוב המערבי ביותר.
היסטוריה

הקיבוץ נמצא על אדמות הכפר הערבי אל־מנסורה שנכבשו בשנת 1948. אל-מנסורה היה בראשיתו הסתעפות של הכפר אל-מע'אר שממערב לו. שרידי מרכז אל-מנסורה נמצאים צפונית-מערבית לכניסה לקיבוץ וכיום יש בהם עיי־חורבות ועשבי בר גבוהים, עצי־זית ושיחי־צבר.
הקיבוץ הוקם על ידי התק"ם ביוני 1981 במסגרת תוכנית המצפים לגליל. על פי התוכנית, עיקר פרנסת הקיבוץ תוכנן להיות על התעשייה. באוקטובר 1982, עת התגוררו במקום 10 משפחות, התקיים טקס העלייה על הקרקע. המתיישבים במקום היו עירוניים שנענו למודעות בעיתונים שקראו להתיישב ברביד. בשנת 1986, לאחר משבר חברתי עמוק במקום, החליט התק"ם על פירוק הקיבוץ.
בשנות ה-80 נכשלו שני ניסיונות התיישבות בנקודה[דרושה הבהרה]. בסוף שנות השמונים הקיבוץ יושב על ידי גרעין צפון אמריקאי של הבונים דרור וגרעין ישראלי. היישוב הנוכחי הוקם בשנת 1994 בידי משוחררי נח"ל חברי תנועת הבוגרים של הנוער העובד והלומד. הקיבוץ מיושב היום על ידי תנועת "דרור ישראל". הקיבוץ הוא "קיבוץ קבוצות", ובנוי ממספר קבוצות שיתופיות החיות בקומונות המקיימות ביניהן קשרים חברתיים ומשימתיים במשימות החינוך השונות.
הקיבוץ מוגדר גם כקיבוץ מחנכים וחבריו עוסקים בעיקר בפעילות חינוכית פורמלית ובלתי פורמלית. בקיבוץ נמצאים מרכז ומשרדי "המעורר" - חברה העוסקת בחינוך באמצעות סמינרים לבתי ספר תיכוניים ומסעות לפולין, בדגש על שורשי המהפכה הציונית ותנועות הנוער בשואה שהוקמה על ידי בוגרי דרור ישראל.
פעילות חינוכית

כמו כן בקיבוץ ישנו "המרכז החינוכי להתחדשות שתפנית" המשמש את חברי דרור ישראל ואת תנועת הנוער העובד והלומד כמרכז סמינרים. בין הפעילויות הנערכות במרכז:
סדרות חינוך ללוחמים (מג"ב)
השתלמויות למדריכים ולמורים
סמינרים לקראת שנת שירות
סמינרים יהודים-ערביים
סמינרים לקבוצות מתנדבים מחו"ל
סמינרים למדריכי משלחות נוער לפולין
סמינרים למחנכי נוער בסיכון
בקיבוץ פועלות שתי מסגרות חינוכיות קבועות:
המכינה הקדם צבאית ״יפתח״
בית הספר למקצועות המחר ״דרור גליל״
ליד הקיבוץ - המפעלים "בלוקל רביד" ו"אבני רביד" וכן מטעי מנגו, אבוקדו, ליצ'י וזיתים של הקיבוץ. מטעי הקיבוץ משמשים מסגרת גם ל"קטיף חינוכי" של בני נוער וחברי קבוצות שיתופיות, במהלכו לנות הקבוצות תקופת מה בקיבוץ - עובדות במטעים ולומדות למידה משותפת על נושאים הקשורים לעולם העבודה.
אתרים באזור

בסמוך לכביש הגישה לרביד מכביש 65, הוקם מצפה ארבל, על שם החייל ארבל רייך שנפל בפעולה ברצועת עזה ב 12 ביולי 2007. מהמקום תצפית יפה על הר ארבל והכנרת.
בשנת 1996, כשנה לאחר רצח רבין, נפרצה ביוזמת תנועת הבוגרים של הנוער העובד והלומד דרך עפר המקבילה לשביל הגישה ליישוב תחת השם 'דרך יצחק רבין'. בשנת 2017 בשיתוף עם קרן קיימת לישראל הוכשרה הדרך והוצבו לאורכה מיצבים ותערוכה לאזכרת פועלו של יצחק רבין, מורשתו והירצחו.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ארנון מגן, עוד קומה בהקמת תק"ם, דבר, 20 בספטמבר 1981
↑  ארנון מגן, עודף מועמדים להתיישבות, דבר, 20 באפריל 1979
↑  שעיה סגל, שני יישובים חדשים בגליל, מעריב, 6 באוקטובר 1982
↑  מנחם רהט, קיבוץ רביד בגליל ירד מן המפה, מעריב, 30 ביוני 1986
↑  לארבל יש אתר זיכרון נוסף - גבעת ארבל, ביישוב יובלים.
↑  דרך יצחק רבין באתר קרן קיימת לישראל
↑  דרך יצחק רבין באתר הנוער העובד והלומד
| --- | --- |
בקרת זהויות :  NLI: 987007467843205171  LCCN: n2009061237  VIAF: 135103706   WorldCat (עם VIAF): 135103706
מערכת משובצת מחשב

צילום המציג מעגל מודפס של מודם ADSL - דוגמה למערכת משובצת מחשב. בין הרכיבים המסומנים: המעבד (4), זיכרון (6) וזיכרון הבזק (7)
מערכת משובצת מחשב (באנגלית: Embedded system) היא מערכת או מכשיר, בו משולב מחשב (או, ליתר דיוק, מעבד) המבצע רק פונקציות ספציפיות המיועדות לתפעול המערכת או המכשיר. אלו דורשות לעיתים ביצועי זמן-אמת.  זאת להבדיל ממחשב כללי כגון מחשב אישי המאפשר גמישות רבה יותר והתקנת מגוון תוכנות המבצעות פונקציות בהתאם לצורכי המשתמש.
תפוצתן של מערכות משובצות מחשב הולכת וגדלה, ובמערכות רבות, שפעלו בעבר ללא מחשב, משולב כיום מחשב לשם שיפור ביצועיהן. לדוגמה, כיום משולבים מעבדים במערכת ההצתה של כלי רכב, ומגוון מכשירים ביתיים. במטוסים מודרניים, משולבים מאות מעבדים האחראים על הפונקציות השונות של כלי התעופה. מערכות אחרות התאפשרו רק הודות לאפשרות לשלב מעבד בפעולתן. דוגמה מובהקת לכך הוא הטלפון הסלולרי, שפעולתו מצריכה לרוב מעבד ייעודי לטיפול בתקשורת הסלולרית. פעולות שבוצעו בעבר באמצעות מנגנון מכני, או באמצעות מערכת אלקטרונית ייעודית, נעשות כעת באמצעות מעבד כללי, שהתוכנה המותקנת בו מתאימה אותו לייעודו הספציפי.
סיבות לתפוצתן ההולכת וגדלה של מערכות משובצות מחשב נעוצה במזעור גודלו של המעבד (המאפשר את שילובו במערכות קטנות), צריכת הספק קטנה (אין צורך לטעון את הסוללה לעיתים תכופות), מחיר נמוך ויכולות חישוביות מרשימות.
מגוון מערכות משובצות

מערכות משובצות משולבות בתחומים רבים של החיים המודרניים וקיימות דוגמאות רבות לשימושים בהן.
מרכזיות וטלפונים ניידים הם דוגמאות למערכות טלקומוניקציה.
בתחום רשתות המחשבים ניתן למצוא מגוון נתבים וגשרי רשת.
אלקטרוניקה ביתית גם היא מקיפה מגוון שימושים ביניהם נגני מוזיקה, מצלמות דיגיטליות, נגן DVD, מקלטי GPS וטלוויזיות.
מערכות שליטה ובקרה ביתיות משלבות התקנים משובצי מחשב לצורכי חישה ובקרה של תנאי אקלים, תאורה ואבטחה.
בתחום התחבורה משולבות מערכות משובצות במטוסים ובמכוניות. במטוסים חשובה היכולת לשלוט על האוויוניקה ועל המיקום. בתחום הרכב מחשבים שולטים על הזרקת הדלק למנוע, על מערכת ה-ABS לבלימה בטוחה, ועל מערכות נוספות.
בתחום המכשור הרפואי מספקות מערכות משובצות יכולת לעקוב אחר סימני חיים. דוגמאות למערכות כאלה הן ה-CT וה-MRI.
היסטוריה

אחת המערכות המשובצות הראשונות הייתה מחשב הניווט של האפולו שפותח ב MIT על ידי צ'ארלס סטארק דרפר. בעת ביצוע הפרויקט נחשב מחשב הניווט של האפולו כרכיב המסוכן ביותר להצלחת הפרויקט שכן הוא הכיל טכנולוגיה חדשה של מעגלים משולבים שמטרתם הייתה להפחית את הגודל והמשקל. עוד מערכת ידועה שיוצרה בהיקף רחב החל משנת 1961 הייתה מחשב הניווט,"אותנטיקס D-17", אשר שלט בטיל המינוטמן.
המחשב נבנה ממעגלים ספרתיים והכיל כונן קשיח עבור הזיכרון הראשי. בשנת 1966, הוחלט להחליף את מחשב הניווט בטיל החדש שכונה מינוטמן II. מחשב הניווט היה דוגמה ראשונה לשימוש משמעותי במעגלים משולבים.
מאז אותן מערכות מוקדמות של שנות ה-60 של המאה ה-20, השתפרה יכולתן של המערכות משובצות המחשב. מחירן ירד, כוח החישוב גדל והפונקציונליות התרחבה. ירידת המחיר של מיקרו-מעבדים ומיקרו-בקרים האיצה את ההחלפה של רכיבים אנלוגיים מבוססי ידיות כגון נגדים משתנים וקבלים משתנים, בכפתורים מבוססי מיקרו-מעבדים. עד אמצע שנות ה-80 כונסו רוב הרכיבים ההיקפיים של המעבד אל תוך המעבד והמיקרו-בקר החדש שהתקבל שולב כמעט בכל מכשיר אלקטרוני.
ניתן לתכנת מיקרו-בקר בעל יעוד כללי, כך שיבצע מגוון מטלות, כתחליף לביצוען באמצעות בניית מעגלים אנלוגיים ייעודיים. רוב המורכבות ההנדסית טמונה במעבד עצמו אולם הוא מהווה קופסה שחורה כך שרוב המאמץ שיושקע בתכן ימוקד בבנית התוכנה. הגמישות של התוכנה מאפשרת מידול ובדיקות פשוטים, זולים וידידותיים לסביבה בניגוד לעיצוב ובניה של מעגלים חשמליים ייעודיים.
מאפיינים

למערכות משובצות שלושה מאפיינים עיקריים:
1. מערכות משובצות מתוכננות עבור מטלה מסוימת ואינן מהוות מחשב כללי עבור מטלות מגוונות. לחלק מהמערכות המשובצות קיימות דרישות ביצועי זמן אמת בשל החיוניות של ביטחון בשימוש וקלות שימוש. לחלק מהמערכות אין דרישות ביצועים כך שהחומרה של המערכת יכולה להיות פשוטה מאוד להוזלת עלויות.
2. מערכות משובצות אינן בהכרח התקנים בפני עצמם. רוב המערכות המשובצות מכילות רכיבים ממוחשבים זעירים בתוך התקן גדול יותר שייעודו כללי יותר. למשל הגיטרה הרובוטית של גיבסון מכילה רכיב משובץ לכיול המיתרים, אך זוהי רק תת-מערכת שמטרתה לשרת את יעודה הכללי של המערכת, שהוא ניגון מוזיקה.
3. קוד התוכנה עבור מערכות משובצות מכונה קושחה והוא מאוכלס בזיכרון שאינו ניתן לכתיבה או בשבבי זיכרון פלאש. לעיתים הקוד רץ תחת הנחות מחמירות לגבי משאבי החומרה: זיכרון מועט והעדר מקלדת ו/או מסך.
מאפיינים > ממשק משתמש

במערכת משובצות מחשב לא תמיד יש ממשק משתמש. מערכות פשוטות יכילו כפתורים ומסכים להצגה של גרפיקה או אותיות. תיתכן גם תצוגה של תפריטים פשוטים.
במערכות מורכבות יותר עשוי להיות משולב מסך מגע וחיישנים.
ישנן מערכות שמאפשרות ממשק משתמש דרך חיבור רשת. כך נחסך מחיר התצוגה ומתאפשר תפריט משתמש עשיר יותר.
מאפיינים > חומרה

במערכות פשוטות יש בקר פשוט (אחד או יותר) בלבד. במערכות מורכבות הדורשות יכולות חישוביות גבוהות יותר, יותקן מעבד מורכב יותר. נהוג להשתמש לרוב במעבדים עם צריכת אנרגיה נמוכה יחסית (אך בעלת ביצועים פחותים), כגון PowerPC, ARM ו־MIPS.
מאפיינים > זמן אמת

מערכות שמספקות ביצועי זמן-אמת הן לרוב מערכות משובצות מחשב. לכן יש בלבול בין שני סוגי הסיווגים. לדוגמה, המחשב ששולט על מכונית או על מטוס, חייב להגיב מהר למתרחש מסביבו ולכן הוא חייב להיות מערכת זמן אמת. לעומת זאת, אין דרישה כזו מיחידת הבידור שבמכונית או במושבי המטוס. טלפון סלולרי חייב לטפל בשיחות טלפון מהר, כדי לא לפגוע באיכות הקול ולכן נדרשת ממנו דרישת זמן אמת (רכה), אולם הצגת ממשק המשתמש והרצת יישומים שבו לא דורשת ביצועי זמן אמת.
לעומתם, ממערכת משובצת אשר משמשת כנתב או שרת קבצים אין דרישות זמן אמת.
מאפיינים > אמינות

פעמים רבות מצפים כי מכונות שבהן מערכות משובצות תמשכנה לרוץ שנים ללא שגיאות ולפעמים אף נדרש כי תוכלנה להתאושש אם שגיאה תתרחש.
לכן הבדיקות של תוכנה עבור מערכת כזו מוקפדות יותר מאלו של תוכנות עבור מחשבים אישיים. הנטייה היא להימנע משימוש בחלקים מכניים נעים כמו כונני דיסקים, מתגים או כפתורים.
בין בעיות האמינות השכיחות:
לא ניתן לכבות את המערכות בצורה בטוחה או שהמערכת פשוט לא נגישה לצורך תיקון. דוגמה לכך הן מערכות חלל, כבלים תת-ימיים ורכבים.
המערכת חייבת להיות במצב ריצה בשל סיבות בטיחות. דוגמאות הן מערכות ניווט מטוסים, מערכות לשליטה בכורים גרעיניים ובמפעלים כימיים ומנועי מטוסים.
הורדת המערכת תגרור אובדן כספי משמעותי. הדבר משמעותי במרכזיות טלפונים ובמערכות פיננסיות.
שיטות מגוונות משמשות להתאושש משגיאות הנובעות גם מדליפות זיכרון או שגיאות תוכנה וגם משגיאות בחומרה:
קוצב-זמן (טיימר), המכוּנה "כלב שמירה", אשר מאתחל את המחשב, אלא אם התוכנה מעדכנת את ה"כלב" מעת לעת.
תת-מערכות בעלות רכיבים חלופיים שניתן להשתמש בהן כתחליף.
מעבר למצב תוכנה נח שבו רק חלק מהתפקוד זמין.
הפרדה לתת מערכות כך שתת-מערכת תקולה לא יכולה לשבש תת-מערכות אחרות. הכימוס מאפשר למנוע מתקלות לזלוג והאמינות עולה. ניתן גם לאתחל באופן בדיד תת-מערכות מסוימות ולהשאיר את האחרות במצב רץ.
ארכיטקטורת תוכנה משובצת מחשב

מספר ארכיטקטורות תוכנה משמשות בתכן מערכות משובצות.
ארכיטקטורת תוכנה משובצת מחשב > חוג בקרה פשוט

תכן שבו לולאה מרכזית אשר קוראת לשיטות, שכל אחת מהן מנהלת חלק מהחומרה או התוכנה.
ארכיטקטורת תוכנה משובצת מחשב > מערכת הנשלטת על ידי פסיקות

מטלות המבוצעות על ידי המערכת מונעות על ידי אירועים (events) הנורים ממקומות שונים. פסיקה (Interrupt) יכולה להיות מיוצרת למשל על ידי טיימר בעל תדר מוגדר מראש או על ידי בקר פורט סיריאלי שמקבל בייט.
מערכות נשלטות פסיקות משמשות כאשר יש צורך בתגובה מהירה לאירועים והקוד המטפל באירועים הוא קצר ופשוט. לרוב מערכות כאלו יריצו גם מטלה פשוטה בלולאה ראשית אולם המטלה הזו לא יכולה להיות רגישה מאוד לעיכובים בלתי צפויים שיגרמו מטיפול באירועים שונים.
לפעמים מטפל הפסיקות ידאג לנתב מטלות ארוכות יותר לתור. מאוחר יותר, כאשר מטפל הפסיקות סיים, יטופלו המטלות הארוכות על ידי הלולאה הראשית. שיטה זו מביאה את המערכות קרוב יותר לגרעין (kernel) מרובה מטלות.
ארכיטקטורת תוכנה משובצת מחשב > ריבוי משימות שיתופי

מערכת שהיא מערכת ריבוי משימות לא מקדים דומה למערכת בעלת חוג בקרה פשוט למעט העובדה שהלולאה חבויה בתוך ה-API. המתכנת יכול להגדיר אוסף מטלות וכל מטלה מקבלת את הסביבה הפרטית שלה שבה היא יכולה לרוץ.
היתרון בגישה זו הוא שהוספת קוד חדש נעשית פשוטה יותר. כל שצריך המתכנת לעשות הוא לכתוב מטלה חדשה.
ארכיטקטורת תוכנה משובצת מחשב > ריבוי משימות מקדים

במערכת כזו קוד נמוך רמה ממתג בין מטלות או חוטים באמצעות טיימר (המחובר לפסיקה). ברמה הנמוכה הזו של המערכת בדרך כלל מצוי הגרעין (ה"קרנל") של מערכת ההפעלה. הגרעין מכניס לתמונה את המורכבויות של ניהול מספר מטלות אשר רצות באופן תפיסתי במקביל.
מאחר שקוד של מטלות החולקות נתונים משותפים עשוי לגרור חוסר נכונות של הנתונים בעקבות תחרות, יש לדאוג לסנכרן את הגישה לנתונים המשותפים באמצעות סמפור או תור הודעות למשל.
על מנת לחסוך מהמתכנתים את הצורך לכתוב שירותים ברמות גרעין מערכת ההפעלה נפוץ בקרב ארגונים השימוש במערכות הפעלה בזמן אמת (RTOS). כך המתכנתים מקדישים את רוב הזמן לפונקציונליות ההתקן. כך הדבר לפחות במערכות גדולות ומורכבות. במערכות קטנות לא ניתן להשלים עם היתירות שקיימת במערכת זמן אמת גנרית בשל מגבלות זיכרון ביצועים וזמן סוללה המאפיינות מערכות זעירות. בחירת ה RTOS היא אומנות בפני עצמה שכן לכל מערכת הפעלה מאפיינים ייחודיים לדוגמה ההבדל בין "זמן אמת רך" לבין "זמן אמת קשה".
ראו גם

עיבוד אותות ספרתי
ASIC
קושחה
FPGA
מיקרו מעבד
מיקרו-בקר
שפות תכנות
מערכת הפעלה
הנדסת תוכנה
מערכת על שבב
מעגל משולב
מזעור
הערות שוליים

↑  Embedded.com - Under the Hood: Robot Guitar embeds autotuning By David Carey, TechOnline EE Times (04/22/08, 11:10:00 AM EDT)Embedded Systems Design - Embedded.com
| --- | --- |
בקרת זהויות :  NLI: 987007534372505171  BnF: cb12410613b (data)  GND: 4396978-1  LCCN: sh87006632  NDL: 01064710  NKC: ph348267 
ממשק משתמש טקסטואלי של מערכת משובצת
23 בספטמבר

23 בספטמבר הוא היום ה-266 בשנה (267 בשנה מעוברת) בלוח הגרגוריאני. עד לסיום השנה, נשארו עוד 99 ימים.
נקודת השוויון (שאורך היום והלילה בה הוא בדיוק 12 שעות) מתרחשת בחודש ספטמבר בדרך כלל בין היום ה-22 ליום ה-23 בחודש.
אירועים היסטוריים ביום זה

1122 – חתימת הסכם וורמס בין האפיפיור קליקטוס השני לבין היינריך החמישי, קיסר האימפריה הרומית הקדושה. ההסכם סימן סיום הלחימה בין הצדדים
1339 – סימון בוקהנגרה, נבחר להיות דוג'ה ג'נובה הראשון
1459 – מלחמות השושנים: קרב בלור הית': כוחות בית יורק בפיקודו של ריצ'רד נוויל, רוזן סולסברי, מנצחים את כוחות בית לנקסטר
1806 – מסתיימת משלחת לואיס וקלארק כשהקבוצה מגיעה חזרה לסנט לואיס
1846 – כוכב הלכת נפטון נצפה לראשונה בטלסקופ על ידי יוהאן גלה במצפה הכוכבים של ברלין
1941 – הנאצים מבצעים ניסויים ראשוניים בגז במחנה ההשמדה אושוויץ
1943 – גטו וילנה חוסל על ידי שליחת היהודים לאתר ההשמדה פונאר ולמחנות השמדה באירופה
1948 – שפיק עדס, יהודי עיראקי, איש עסקים אמיד ומקורב לשלטונות, ואיש ציבור יהודי מוצא להורג בתלייה באשמת מכירת נשק למדינת ישראל ותמיכה במפלגה הקומוניסטית העיראקית, על לא עוול בכפו
1955 – נפט פרץ לראשונה בקידוח שדה הנפט חלץ
1973 – בבחירות לנשיאות ארגנטינה חוזר חואן דומינגו פרון לשלטון
1996 – היום בו מנהרת החשמונאים חוברה למנהרות הכותל, מעשה שהיווה סמן לפתיחת מהומות מנהרת הכותל בימים שלאחר מכן
2011 – יושב ראש הרשות הפלסטינית מחמוד עבאס הגיש בקשה למזכ"ל האומות המאוחדות באן קי מון להכיר בפלסטין כמדינה ה-194 באו"ם
נולדו

480 לפנה"ס – אוריפידס, מחזאי יווני (נפטר ב-406 לפנה"ס)
62 לפנה"ס – אוגוסטוס, קיסר רומא (נפטר ב-14)
1158 – ג'פרי השני, דוכס בריטני (נפטר ב-1186)
1215 – קובלאי חאן, שליט האימפריה המונגולית (נפטר ב-1294)
1713 – פרננדו השישי, מלך ספרד (נפטר ב-1759)
1781 – יוליאנה, נסיכת סקסוניה-קובורג-זאלפלד (נפטרה ב-1860)
1791 – תאודור קרנר, משורר גרמני (נפטר ב-1813)
1816 – אליהוא וושבורן, פוליטיקאי אמריקני (נפטר ב-1887)
1819 – ארמן איפוליט פיזו, הפיזיקאי הראשון אשר מדד את מהירות האור בשנת 1849 באמצעות גלגל שיניים מסתובב (נפטר ב-1896)
1876 – משה צבי סגל, חוקר מקרא וספרות עברית (נפטר ב-1968)
1883 – גריגורי זינובייב, מנהיג קומוניסטי סובייטי, (הוצא להורג ב-1936)
1898 – יואל ולבה, מלחין ומוזיקאי שחי ופעל בארץ ישראל החל משנת 1920 (נפטר ב-1982)
1900 – דוד קנוט, משורר רוסי יהודי וחבר במחתרת הצרפתית "הצבא היהודי" (נפטר ב-1955)
1906 – טובה סנהדראי, פוליטיקאית ישראלית (נפטרה ב-1993)
1914 – בת שבע דה רוטשילד, מייסדת להקות המחול "בת שבע" ו"בת דור" (נפטרה ב-1999)
1916 – אלדו מורו, ראש ממשלת איטליה (נרצח ב-1978)
1920 – עובדיה יוסף, הראשון לציון (הרב הראשי הספרדי) וראש מועצת חכמי התורה (נפטר ב-2013)
1923 – נתן יונתן, משורר ישראלי (נפטר ב-2004)
1925 – ג'ורג' לורר, מהנדס אמריקאי (נפטר ב-2019)
1926 – ג'ון קולטריין, סקסופוניסט ג'אז (נפטר ב-1967)
1927 – נחום פונדק, עיתונאי ישראלי-דני (נפטר ב-2019)
1928 – אברהם יבין, עורך ספרותי ומתרגם ישראלי (נפטר ב-2019)
1930 – ריי צ'ארלס, מוזיקאי אמריקאי (נפטר ב-2004)
1934 – פר אולוב אנקוויסט, סופר שוודי (נפטר ב-2020)
1934 – גור עופר, כלכלן ישראלי, פרופסור לכלכלה באוניברסיטה העברית (נפטר ב-2022)
1934 – יהודה ברוניצקי, מהנדס מכונות ויזם ישראלי, מייסד קבוצת אורמת
1934 – שרה מרום שלו, חברת הכנסת ה-17 מטעם סיעת גיל
1936 – ג'ורג' איסטהאם, כדורגלן אנגלי (נפטר ב-2024)
1938 – ז'אן קלוד מז'יר, אמן קומיקס ומאייר צרפתי (נפטר ב-2022)
1943 – מארק צייטלין, שחמטאי סובייטי-ישראלי בדרגת רב-אמן (נפטר ב-2022)
1943 – חוליו איגלסיאס, זמר ספרדי
1946 – חגי מירום, חבר הכנסת מטעם מפלגת העבודה
1946 – פרנץ פישלר, פוליטיקאי אוסטרי מטעם מפלגת העם האוסטרית
1949 – ברוס ספרינגסטין, זמר אמריקאי
1950 – אלכסנדר אדלר, עיתונאי והיסטוריון צרפתי (נפטר ב-2023)
1956 – פאולו רוסי, כדורגלן איטלקי (נפטר ב-2020)
1959 – אבי חדש, שחקן ומדבב ישראלי
1959 – אריה רייך, משפטן ישראלי
1959 – ג'ייסון אלכסנדר, שחקן אמריקאי
1961 – ויליאם מק'קול, קומנדר בצי ארצות הברית, טייס ניסוי, מהנדס אווירונאוטיקה ואסטרונאוט של NASA (נפטר ב-2003)
1964 – עליזה לביא, חברת כנסת מטעם מפלגת יש עתיד
1970 – אני דיפרנקו, זמרת-יוצרת וגיטריסטית אמריקאית
1972 – גלית גוטמן, דוגמנית, שחקנית ומנחת טלוויזיה ישראלית
1973 – אורן לוטנברג, גיטריסט, זמר ומפיק מוזיקלי ישראלי
1974 – מאט הארדי, מתאבק אמריקאי
1975 – אסף פריינטא, שחקן תיאטרון וטלוויזיה ומדבב ישראלי
1978 – גיא מזיג, גיטריסט, פזמונאי, מעבד, שחקן וזמר ישראלי
1988 – חואן מרטין דל פוטרו, טניסאי ארגנטינאי
נפטרו

965 – אל-מתנבי, משורר ערבי עבאסי שחי ופעל בעיראק (נולד ב-920)
1241 – סנורי סטורלוסון, סופר ומדינאי איסלנדי (נולד ב-1179)
1850 – חוסה ארטיגס, מצביא ומאבות האומה האורוגוואית (נולד ב-1764)
1870 – פרוספר מרימה, סופר צרפתי (נולד ב-1803)
1877 – אורבן לה-ורייה, מתמטיקאי צרפתי הידוע בעיקר בשל גילויו של כוכב הלכת נפטון (נולד ב-1811)
1885 – קרל שפיצווג, צייר גרמני (נולד ב-1808)
1889 – וילקי קולינס, סופר בריטי, נחשב לראשון סופרי המסתורין (נולד ב-1824)
1929 – ריכרד אדולף ז'יגמונדי, כימאי אוסטרי-גרמני ממוצא הונגרי, זוכה פרס נובל לכימיה (נולד ב-1865)
1939 – זיגמונד פרויד, מייסד הפסיכואנליזה (נולד ב-1856)
1944 – ישראל יעקב קליגלר, מיקרוביולוג ארץ ישראלי (נולד ב-1888)
1968 – ירוחם ורדימון, מראשוני הקולנוע הישראלי, מחנך וחוקר האות והלשון העברית (נולד ב-1897)
1973 – פבלו נרודה, משורר צ'יליאני, חתן פרס נובל לספרות לשנת 1971 (נולד ב-1904)
1987 – בוב פוסי, במאי, מחזאי וכוריאוגרף אמריקאי (נולד ב-1927)
1994 – רוברט בלוך, סופר מדע בדיוני (נולד ב-1917)
2018 – צ'ארלס קואן קאו, חוקר בתחום הנדסת חשמל וחלוץ בתחום השימוש בסיבים אופטיים בהנדסת מערכות תקשורת, חתן פרס נובל לפיזיקה (נולד ב-1933)
2019 – איליין פיינסטיין, משוררת, סופרת, מחזאית, ומתרגמת יהודייה בריטית (נולדה ב-1930)
2019 – מטעמה קשתי, אשת חינוך וסופרת ילדים, זוכת פרס יציב (נולדה ב-1934)
2019 – רוברט האנטר, משורר וזמר אמריקאי (נולד ב-1941)
2020 – ז'ולייט גרקו, זמרת שאנסונים ושחקנית צרפתייה (נולדה ב-1927)
2021 – אירית ר. קופר, סופרת ישראלית (נולדה ב-1929)
2021 – של אסקילדסן, סופר נורווגי (נולד ב-1929)
2022 – לואיז פלטשר, שחקנית אמריקאית זוכת אוסקר, גלובוס הזהב, באפט"א וסאטורן (נולדה ב-1934)
2022 – הילרי מנטל, סופרת בריטית (נולדה ב-1952)
2023 – צוריאל שקד, זקן חכמי טריפולי, מורה ומחנך, מנהיג ציוני של הקהילה היהודית בלוב (נולד ב-1920)
חגים ואירועים החלים ביום זה

יום חיפה
ערב הסעודית – היום הלאומי
יום הנראות הביסקסואלי הבינלאומי של הקהילה הלהט"ב
22 בספטמבר – 24 בספטמבר
ספטמבר
לוח אירועים שנתי
הערות שוליים

↑  צבי ריבקין הגב, הסתערות הפרשים ההודים ו"גיבור חיפה" 23/9/1918 | העמותה למורשת מלחמת העולם הראשונה בישראל, ‏2020-09-23
↑  Fadi Eyadat, On 'Haifa Day,' India salutes WWI troops - Haaretz Com, Haaretz, ‏24 בספטמבר 2010
↑  105th Anniversary of Battle of Haifa – GKToday, www.gktoday.in
אוריפידס
אוגוסטוס
קובלאי חאן
עובדיה יוסף
אורבן לה-ורייה
זיגמונד פרויד